ระเบียบคณะกรรมการกิจการกระจายเสียง กิจการโทรทัศน์ระเบียบคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์พ.ศ. ๒๕๕๖ ด้วยพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑ กำหนดให้คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ อาจลดหย่อนหรือยกเว้นค่าธรรมเนียมใบอนุญาตการประกอบกิจการกระจายเสียงและกิจการโทรทัศน์ให้แก่ผู้ขอรับใบอนุญาตหรือผู้รับใบอนุญาตได้หากผู้รับใบอนุญาตแสดงให้เป็นที่ประจักษ์แก่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่า การประกอบกิจการกระจายเสียง หรือกิจการโทรทัศน์ของตนมีรายการข่าวสารหรือสาระที่เป็นประโยชน์ต่อสาธารณะเกินกว่าสัดส่วนของรายการที่เป็นข่าวสารหรือสาระที่เป็นประโยชน์ต่อสาธารณะอาศัยอำนาจตามมาตรา ๒๗ (๖) (๙) และ (๒๔) มาตรา ๓๗ และมาตรา ๔๒แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๑๙ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์พ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ หรือคำสั่งอื่นใดในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ความในระเบียบนี้แทนข้อ ๔ ในระเบียบนี้ผู้รับใบอนุญาต หมายความว่าผู้ได้รับใบอนุญาตประกอบกิจการกระจายเสียงหรือกิจการโทรทัศน์ เพื่อให้บริการกระจายเสียงหรือโทรทัศน์คณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติค่าธรรมเนียมใบอนุญาตรายปี หมายความว่าค่าธรรมเนียมใบอนุญาตที่ต้องชำระเป็นรายปีตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์รายการข่าวสารหรือสาระที่เป็นประโยชน์ต่อสาธารณะ หมายความว่า รายการข่าวสาร รายการส่งเสริมความรู้ความเข้าใจในการปกครองในระบอบประชาธิปไตย รายการส่งเสริมการศึกษา จริยธรรม ศิลปะวัฒนธรรม การให้ความรู้ความเข้าใจในการพัฒนาเศรษฐกิจสังคม คุณภาพชีวิต และสิ่งแวดล้อมข้อ ๕ ผู้รับใบอนุญาตตามประเภทใบอนุญาตที่ได้กำหนดไว้ในภาคผนวกแนบท้ายระเบียบนี้สามารถขอลดหย่อนหรือยกเว้นค่าธรรมเนียมใบอนุญาตรายปีในแต่ละปีได้ตามอัตราหลักเกณฑ์ และวิธีการตามระเบียบนี้ข้อ ๖ ให้ผู้รับใบอนุญาตตามข้อ๕ ที่ประสงค์ขอรับการพิจารณาลดหย่อนหรือยกเว้นค่าธรรมเนียมใบอนุญาตรายปียื่นแบบคำขอรับการพิจารณาลดหย่อนหรือยกเว้นค่าธรรมเนียมใบอนุญาตรายปีตามแบบที่กำหนดไว้ท้ายระเบียบนี้ต่อสำนักงานภายในระยะเวลาสามสิบวัน นับจากวันสิ้นรอบระยะเวลาบัญชีพร้อมทั้งนำส่งเอกสารสำเนาใบอนุญาตประกอบกิจการกระจายเสียงหรือกิจการโทรทัศน์และสำเนาสัดส่วนรายการที่ต้องนำส่งตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ที่แสดงให้เห็นถึงสัดส่วนรายการข่าวสารหรือสาระที่เป็นประโยชน์ต่อสาธารณะเพื่อประกอบการพิจารณาข้อ ๗ คณะกรรมการจะพิจารณาคำขอรับการพิจารณาลดหย่อนหรือยกเว้นค่าธรรมเนียมใบอนุญาตรายปีและแจ้งผลการพิจารณาลดหย่อนหรือยกเว้นภายในระยะเวลาเก้าสิบวันนับจากวันที่ผู้รับใบอนุญาตยื่นเอกสารแจ้งความประสงค์คำพิจารณาวินิจฉัยของคณะกรรมการตามวรรคหนึ่งให้ถือเป็นที่สุดข้อ ๘ หากเป็นที่ปรากฏในภายหลังว่าผู้ยื่นแสดงความประสงค์ขอรับการพิจารณาลดหย่อนหรือยกเว้นค่าธรรมเนียมใบอนุญาตรายปีตามระเบียบนี้ยื่นเอกสารหลักฐานเท็จ ไม่ดำเนินกิจการให้เป็นไปตามที่แจ้งไว้หรือมีการปรับเปลี่ยนสัดส่วนรายการที่ไม่สอดคล้องตามข้อกำหนดของระเบียบนี้คณะกรรมการอาจพิจารณาเพิกถอนสิทธิการได้รับการลดหย่อนหรือยกเว้นค่าธรรมเนียมใบอนุญาตรายปีหรืออาจเรียกให้ชำระค่าธรรมเนียมใบอนุญาตรายปีย้อนหลังพร้อมทั้งเงินเพิ่มในอัตราร้อยละสองต่อเดือนของจำนวนเงินค่าธรรมเนียมใบอนุญาตรายปีย้อนหลังโดยเศษของเดือนให้นับเป็นหนึ่งเดือนนับตั้งแต่วันถัดจากวันครบกำหนดชำระค่าธรรมเนียมใบอนุญาตก็ได้ข้อ ๙ ผู้รับใบอนุญาตที่ได้รับพิจารณาให้ลดหย่อนค่าธรรมเนียมใบอนุญาตรายปีแล้วสามารถยื่นหลักฐานการแจ้งผลการพิจารณาพร้อมเอกสารงบการเงินประจำปีที่ผ่านการรับรองจากผู้สอบบัญชีรับอนุญาตตามกฎหมายต่อสำนักงานเพื่อชำระค่าธรรมเนียมใบอนุญาตรายปีที่ได้ลดหย่อนตามอัตราที่กำหนดผู้รับใบอนุญาตที่ได้รับพิจารณาให้ยกเว้นค่าธรรมเนียมใบอนุญาตรายปีแล้วสามารถยื่นหลักฐานการแจ้งผลการพิจารณาต่อสำนักงานเพื่อขอยกเว้นการชำระค่าธรรมเนียมใบอนุญาตรายปีข้อ ๑๐ คณะกรรมการอาจพิจารณาทบทวนหลักเกณฑ์การลดหย่อนหรือยกเว้นค่าธรรมเนียมใบอนุญาตรายปีตามความเหมาะสมต่อไปประกาศณ วันที่ ๘ กุมภาพันธ์ พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวกแนบท้ายระเบียบคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ ว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์พ.ศ. ๒๕๕๖๒. แบบคำขอรับการพิจารณาลดหย่อนหรือยกเว้นค่าธรรมเนียมใบอนุญาตรายปี(ดูข้อมูลจากภาพกฎหมาย)ปริยานุช/ผู้จัดทำ๔ มีนาคม ๒๕๕๖อุษมล/ผู้ตรวจ๖ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๗ ง/หน้า ๗/๒๗ กุมภาพันธ์ ๒๕๕๖